אהרן איזנטל

אהרון איזנטל (נולד בשנת 1951) הוא רבו של היישוב חיספין ואחד מוותיקי הר"מים בישיבת הגולן. רבותיו הם הרב חיים גולדוויכט והרב עוזי קלכהיים.

ביוגרפיה
הרב אייזנטל נולד בתל אביב בשנת תשי"א (1951) ליחזקיהו יצחק דוד, ששירת בלח"י, ולרעייתו רחל. למד בישיבת היישוב החדש ואחר כך בישיבת כרם ביבנה. במסגרת ההסדר שירת בשריון כנהג טנק. במילואים הוצב בחטיבה 679, ולחם עימה ברמת הגולן במלחמת יום הכיפורים. בימים הראשונים של הלחימה היה חבר בטנק שבו היה גם הרב חיים סבתו (שעמד במרכזו של הספר "תיאום כוונות").

תוך כדי המלחמה נישא לציפורה לבית קוטנר. לאחר המלחמה הרב איזנטל למד בכולל האברכים של ישיבת כרם ביבנה. בשנת תשמ"ב נמנה עם מייסדי המכון הגבוה לדיינות ביישוב פסגות. בשנת תשמ"ה הצטרף לצוות הר"מים של ישיבת הגולן, ומאז שנת תשמ"ז הוא מכהן כרבו של היישוב חיספין.

בתש"ן הקים את כולל ההלכה של הישיבה. מאז שנת תש"ס הוא עומד בראש הכולל ללימוד סדרי נשים ונזיקין. כמו כן, משמש כר"מ בישיבה מזה שנים רבות. היה שותף רבות במאבק על הגולן יחד עם סמי בר לב ושותפיו. היה חבר הנהלת מועצת יש"ע וחבר בארגון רבני צהר.

גיסו הוא הרב יהושע ויצמן, ראש ישיבת מעלות. ואחד משמונת בניו ובנותיו הוא הרב חיים אייזנטל, ראש ישיבה תיכונית חיספין.

הרב איזנטל ידוע כאחד המספרים המרתקים ביותר על מלחמת יום הכיפורים. אפשר למצוא ראיונות איתו על המלחמה ביוטיוב ובשאר אתרים באינטרנט.

ספריו
טל אמרתי - עיונים במדרש אגדה על ספר בראשית וספר שמות

קישורים חיצוניים
 ביוגרפיה באתר ישיבת הגולן 
 מאמרי הרב אהרן איזנטל זמינים לצפייה באתר ספריית אסיף.
 מאמריו באתר רמבי"ש
 שיעוריו בערוץ היוטיוב
 
 הרב איזנטל בראיון בשבע מתאר את קרבות מלחמת יוה"כ
 הרב איזנטל בטור על חברו שנהרג במלחמת יוה"כ, אתר כיפה.
 הכהן הגדול מאחיו - למשנתו הציבורית של הרב אברהם אלקנה כהנא שפירא זצ"ל, כתב העת אסיף.
 
 הרב איזנטל בראיון על סיפורו האישי במלחמת יום הכיפורים בגזרת רמת הגולן

הערות שוליים

בוגרי ישיבת היישוב החדש
בוגרי ישיבת כרם ביבנה
בוגרי מכון בני דוד פסגות
תלמידי הרב אברהם אלקנה שפירא
רבני צהר
רבני יישובים
רמת הגולן: רבנים
חיספין: אישים
רבני ישיבת הגולן
חיילי צה"ל במלחמת יום הכיפורים
ישראלים שנולדו ב-1951